Adrian Prenkaj

Adrian Prenkaj është ish-diplomat i Kosovës dhe ish-këshilltar për Integrim Evropian i Presidentes së Republikës së Kosovës, Atifete Jahjaga.Ekipi i Presidentes së Republikës së Kosovës - Atifete Jahjaga Ai është emëruar në këtë pozitë në shkurt të vitit 2012, pas 3 viteve pune në shërbimin diplomatik si Sekretar për Çështje Politike dhe marrëdhënie me Kongresin Amerikan në Ambasadën e Republikës së Kosovës në Uashington. Përpara se t'i bashkohej shërbimit diplomatik të Kosovës, ai ka punuar si Zyrtar i Lartë për Çështje Evropiane në Agjencinë për Integrim Evropian të Kosovës.

 Edukimi 
Adrian Prenkaj ka përfunduar Shkencat Politike në Universitetin e Prishtinës. Në vitin 2008, ai përfundoi studimet master në Marrëdhëniet Ndërkombëtare në Shkollën e Qeverisë dhe Çështjeve Ndërkombëtare në Universitetin Durham në Britaninë e Madhe, me fokus në Procesin e Politikave të BE-së, Marrëdhëniet Transatlantike dhe Politikën e Jashtme gjermane.

 Kabineti i Presidentes 
Adrian Prenkaj ka qenë përfaqësues i Presidenties Jahjaga në Ekipin Negociator të Kosovës për Marrëveshjen e Stabilizim-Asociimit (MSA) me Bashkimin Evropian. Ai ka qenë i përfshirë edhe në koordinimin dhe implementimin e udhërrëfyesit për liberalizimin e vizave të BE-së për Kosovën. Adrian Prenkaj ka këshilluar mbi një sërë çështjesh të brendshme dhe të politikës së jashtme, çështjeve kushtetuese dhe ligjore në përputhje me procesin e anëtarësimit në BE.Kosova Info: MSA http://www.kosova.info/lajme/negociatat-per-msa-pritet-te-fillojne-ne-vjështë-te-ketij-viti.html/

Prenkaj ka koordinuar punën e Këshillit Kombëtar për Integrim Evropiane, mekanizëm institucional themeluar dhe udhëhequr nga Presidentja Jahjaga.http://www.telegrafi.com/lansohet-strategjia-kombetare-per-integrim-evropian/

Ai gjithashtu ka zhvilluar edhe strategjinë e Presidentes duke përfshirë platformat dixhitale dhe media sociale për komunikim të drejtpërdrejt me qytetarë.

 Korporata Sfidat e Mijëvjeçarit (MCC) 
Adrian Prenkaj ka udhëhequr përpjekjet e Kosovës për t'u kualifikuar për asistencën e agjencisë amerikane Korporata Sfidat e Mijëvjeçarit (MCC).http://www.president-ksgov.net/?page=2,6,4056#.V0Bzk_mF6M9 Në janar të vitit 2015, ai u emërua nga presidentja Jahjaga për të koordinuar institucionet e Kosovës dhe agjencitë e OKB-së për të përmirësuar në indikatorët e kërkuar në fushën ekonomike dhe sundimit të ligjit. Si rezultat i këtyre përpjekjeve, Kosova kaloi për herë të parë pragun e kërkuar nga MCC,me 13 prej 20 treguesve. Në takimin vjetor të agjencisë më 16 dhjetor 2015, Bordi i MCC-së përzgjodhi Kosovën për herë të parë për zhvillimin e programit kompakt, program i gjerë investimi rreth 250 milion dollarë për zhvillimin ekonomik dhe uljen e varfërisë.http://www.president-ksgov.net/?page=1,6,4172#.V0Bz9PmF6M9http://www.telegrafi.com/kosova-mund-te-perfitoje-deri-ne-250-milione-dollare-nga-amerikanet/

 Burimi i të dhënave 

Kategoria:Kabineti Jahjaga
Kategoria:Biografi shqiptare
Kategoria:Njerëz nga Prizreni
Kategoria:Njerëz që jetojnë
Kategoria:Diplomatë kosovarë